የእንግሊዝ ፕሪሚየር ሊግ ታሪክ ላይ የሚያተኩረው ተከታታይ ፅሁፋችን የ2011/12 እና በ2012/13 ክስተቶችን በመመልከት ይቀጥላል! የፈርጉሰኑ ማንቸስተር ዩናይትድን ማሸነፍ ይችላል?
የ2011/12 የውድድር ዘመን 20ኛው የውድድር ዘመን ነበር። በዚህ የውድድር ዘመን ማንቸስተር ሲቲዎች ከ 1968 በኋላ ለመጀመሪያ ጊዜ የከፍተኛ ሊግ ቻምፒዮን በመሆን እራሳቸውን ለታላቁ የእግር ኳስ ሊግ ያስተዋወቁት! ስኬዩም በውድድሩ በሁለት አስርት አመታት ታሪክ ውስጥ የኢ.ፒ.ኤል ዋንጫ ያነሳ አምስተኛው ቡድን ያደርጋቸዋል። በክረምቱ የመጨረሻ መርሃ ግብር ላይ ኩዊንስ ፓርክ ሬንጀርስን በማሸነፍ ዋንጫውን አንስተዋል። ሰማያዊው የማንቸስተር አጋማሽ ከሀገር ውስጥ ተፎካካሪው ማንቸስተር ዩናይትድ ጋር በእኩል ነጥብ ቢያጠናቅም በ 8 ግብ በመብለጥ ኢ.ፒ.ኤልን በዚህ መልኩ ያሸነፉ የመጀመሪያው ቡድን መሆን ችለዋል። በውድድር ዘመኑ የዩናይትዱ አጥቂ ሮቢን ቫን ፔርሲ በ30 ግቦች የሊጉ ከፍተኛ ግብ አስቆጣሪ ነበር።
እ.ኤ.አ. በ2012 ወደ ታችኛው ዲቪዝዮን የወረዱት ቡድኖች ፤ ብላክበርን ሮቨርስ፣ ቦልተን ዋንደርርስ እና ዎልቨርሃምፕተን ዋንደርደርስ ነበሩ። ሦስቱም የ2012/13 የውድድር ዘመን በሻምፒዮንሺፑ አሳልፈዋል።
በ2012/13 የውድድር ዘመን ፣ የቀይ ግማሽ የማንቸስተር ለ13ኛው ጊዜ የኢ.ፒ.ኤል ሻምፒዮን ሲሆን በአጠቃላይ 20ኛው የእንግሊዝ ከፍተኛ ውድድር ስኬት ነበር። ሚያዝያ 22 አስቶንቪላን በማሸነፍ ዋንጫዉን አንስተዋል። ቼልሲ በ2006 ፕሪሚየር ሊጉ ሳይጠናቀቅ በሚያዝያ ወር ዋንጫዉን ምንሳቱ ካረጋገጠ በኋላ ይህንን ድጋሜ ማሳካት የቻለ የመጀመሪያው ነው። የማንቸስተር ዩናይትዱ ሮቢን ቫንፐርሲ 26 ግቦችን በማስቆጠር በድጋሚ ከፍተኛ ጎል አስቆጣሪ ነበር።
በውድድር አመቱ ሬዲንግ እና ኩዊንስ ፓርክ ሬንጀርስ በሚያዝያ ወር ላይ 0-0 በሆነ አቻ ውጤት ከተለያዩ በኋላ ፣ ከሊጉ ቀድመው መውረዳቸው ያረጋገጡ ቡድኖች ነበሩ። ዊጋን አትሌቲክ ፣ በግንቦት ወር በአርሰናል 1-4 ሽንፈትን አስተናግዶ ፣ በአንድ ተውድድር ዘመን ወደ ታችኛው ዲቪዝዮን የወረደ እና የኤፍኤ ዋንጫን ያነሳ የመጀመርያ ቡድን መሆን ችሏል።
ይቀጥላል…